Әйтелгән салауат һәм сәләмдәрҙең бәйғәмбәргә (с.ғ.с.) шунда уҡ барып ирешеүенә инаныу менән бергә, был ғибәҙәттең мосолмандарҙың үҙҙәренә ҙур әжер-сауаптар булып ҡайтыуы билдәле. Нәсаи тигән ғалимдан килгән хәҙистә бәйғәмбәребеҙҙең (с.ғ.с.) шундай һүҙҙәре бар: “Әгәр бер кеше миңә бер салауат әйтһә, Аллаһы Тәғәлә уға ун салауат итеп әжерен яҙа, уның ун гонаһын ғәфү итә һәм ун дәрәжәгә күтәрә”. Тимәк, бер мосолмандың ихласлыҡ менән әйтелгән салауаты уға сикһеҙ ҙур сауаптар булып ҡайта, гонаһтары ғәфү ителә, йәннәттә дәрәжәләре күтәрелә.